19] 91 



listova, koji na vodi plivaju, te podaju također lijep ukras tim 

 mlakama osobito za vrijeme cvatnje, kada se brojni i ugledni 

 bijeli cvjetovi pojave. 



Među listovima Callitriche i Lemnama prikazuje se Ricciella 

 fluitans L. u rasama, koje su se s Lemnama ispreplele, te ispu- 

 njaju plića mjesta od površine do dna ili plivaju na površini 

 skupljene u rozete u veličini manjega dlana, ili se pako prepliću 

 na površini mulja u društvu sa Callitriche minima. 



Za korijenje drveća, što u mlaku prodire, uhvatio se jedan 

 od naših najvećih mahova Fontinalis antipyretica L. sa stablji- 

 kama preko 30 cm dugima i vrlo razgranjenima. Uz fontinalis 

 nalazimo na korenju i drugim grančicama te panjevima u vodi 

 drugi jedan mah Hypnum fluitans L. sa gotovo isto tako dugim 

 stabljikama kao kod Fontinalis antipyretica L. Još više se je 

 Hypnum fluitans razvio na nekim mjestima na dnu mlake, gdje 

 čini debele guste rase, koje od godine do godine ugibaju stva- 

 rajući tako tresetištu slično tlo, kakovo se većim dijelom uz te 

 šumske mlake nalazi, čineći mlake teško pristupnima. 



Osim spomenutih mlaka uz rijeku Čazmu imade u blizini 

 i drugih manjih mlačica, u kojima dolazi pretežno Marsilia i 

 Nymphoides, ja ih ne bih niti spominjao, da nijesam u njima 

 našao jednu od najljepših i rjeđih naših alga Hydrodictyon utri- 

 culatum Roth. Alga pripada velikoj grupi Chlorophycea, a fa- 

 miliji Hydrodictyacea. H. utriculatum Rath. poznat je od konca 

 17. stoljeća, a u novije doba proučavali su tu algu Pringsheim, 

 Klebs, Artari i mnogi drugi algolozi, te nas pobliže upoznali 

 s tom algom. 



Raširena je po većem dijelu Evrope (u Njemačkoj nađena 

 je na više mjesta, nađena je u Švicarskoj, Rusiji, Švedskoj i 

 Ugarskoj kod Budimpešte) nađena je i u sjevernoj Americi. 

 Dolazi u lagano tekućim ili stajaćim vodama (u Švicarskoj na- 

 đena u Zuriškom jezeru), i gdje si jednom stanište prisvoji, 

 naći ju je u velikoj množini. Inače se na daleko nije moći na 

 nju namjeriti. 



Hydrodictyon utriculatum pojavljuje se kao drugdje tako 

 i u Cazmanskim mlakama u kolonijama raznog oblika prema 

 raznoj dobi razvitka. Najstariju koloniju reprezentiraju mrežice 

 sastavljene od stanica, koje dosegnu duljinu 05 — 1*3 i 0*3 — 05 

 mm debljine, te su to pravi orijaši među stanicama u opće. 



